Πτολεμαΐδα (πριγκίπισσα)

Η Πτολεμαΐδα ήταν κόρη του Πτολεμαίου Α’ του Σωτήρος, στρατηγού του Αλεξάνδρου του Μέγα, και ιδρυτή της Δυναστείας των Πτολεμαίων, βασιλέων της Αιγύπτου. Μητέρα της είναι η Ευρυδίκη, κόρη του Αντίπατρου. Αδέλφια της ήταν οι Μακεδόνες βασιλείς Πτολεμαίος Κεραυνός και Μελέαγρος, η Λυσάνδρα, ένας ανώνυμος αδελφός και πιθανόν ο Αργαίος.

Η Πτολεμαΐδα αρραβωνιάστηκε το Δημήτριο τον Πολιορκητή περίπου το 299 π.Χ., αλλά τελικά παντρεύτηκαν πολλά χρόνια αργότερα στη Μίλητο, λίγο πριν ξεκινήσει τη μοιραία του εκστρατεία στην Ασία. Ήταν η πέμπτη γνωστή σε εμάς σύζυγός του και ο γάμος τους τελέστηκε περίπου το 287/6 π.Χ., λίγο μετά την απώλεια του θρόνου του από τον Πύρρο και το Λυσίμαχο, που χώρισαν μεταξύ τους το βασίλειο. 

Από τον Δημήτριο η Πτολεμαΐδα απέκτησε ένα παιδί, το Δημήτριο τον Καλό, μελλοντικό ηγεμόνα της Κυρήνης. Εφόσον ο σύζυγός της συνελήφθη λίγο μετά το γάμο τους από το Σέλευκο και πέθανε στην αιχμαλωσία, είναι αμφίβολο το να απέκτησε άλλο παιδί. Η ημερομηνία και ο τόπος θανάτου της μας είναι άγνωστα.

Χρονολόγιο 
{| class="wikitable"
|-
! Έτος (π.Χ.)  !! Γεγονός 
|-
| colspan="4" bgcolor="#000000"|
|-
!
| Γέννηση της Πτολεμαΐδας, κόρης του Πτολεμαίου Α’ του Σωτήρος και της Ευρυδίκης.
|-
! 299 π.Χ.
| Αρραβώνας με το Δημήτριο τον Πολιορκητή.
|-
! 287 - 286 π.Χ.
| Γάμος με το Δημήτριο στη Μίλητο.
|-
! 
| Γέννηση του Δημητρίου του Καλού.
|-
! 283 π.Χ.
| Θάνατος του Δημητρίου στην Ασία.
|}

Πηγές 
 Βιογραφία από τον Christopher Bennett.
 Πλουτάρχου, Βίοι Παράλληλοι: Δημήτριος 32 46 53

Δείτε επίσης 
Δυναστεία των Πτολεμαίων
Δυναστεία των Αντιγονιδών
Αρχαία Αίγυπτος
Μακεδονικό βασίλειο
Ελληνιστική περίοδος

Δυναστεία των Πτολεμαίων
Δυναστεία των Αντιγονιδών
Βασίλισσες και Πριγκίπισσες της Πτολεμαϊκής Αιγύπτου
Βασίλισσες και Πριγκίπισσες της Μακεδονίας
Ελληνίδες Βασίλισσες και Πριγκίπισσες Ελληνιστικής περιόδου